**Д О Г О В О Р**

за възлагане на обществена поръчка с предмет:

**„Доставка на преносими компютри за обезпечаване работата на избирателните комисии при провеждане на изборите за Европейски парламент 2019“**

Днес, ..................................... год., в гр. ………………., между:

**МИНИСТЕРСТВО НА ВЪНШНИТЕ РАБОТИ**, с адрес: гр. София 1113, ул. „Александър Жендов” № 2, код по Регистър БУЛСТАТ 000695228, представлявано от Mая Андонова - Генова, упълномощен възложител съгл. Заповед № 95-00-390/ 21.09.2017г. на министъра на външните работи и Искра Григорова - Зоровска, в качеството му на главен счетоводител, наричано по-долу **„ВЪЗЛОЖИТЕЛ“,** от една страна,

и

................................................................, със седалище и адрес на управление: ................................................................................. ........................................................................................................................., ЕИК:………………, представлявано от *........................................(посочва се качеството на лицето, подписващо договора)*, наричано по-долу за краткост **„ИЗПЪЛНИТЕЛ“,** от друга страна,

На основание чл. 194, ал. 1 във връзка с чл. 112 от Закона за обществени поръчки, след проведена обществена поръчка по реда на Глава двадесет и шеста от ЗОП с предмет: **„Доставка на преносими компютри за обезпечаване работата на избирателните комисии при провеждане на изборите за Европейски парламент 2019“**, се сключи настоящият договор, като страните се споразумяха за следното:

**I. ПРЕДМЕТ И СРОК НА ДОГОВОРА.**

**Чл. 1.** **(1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извърши **доставка на 80 броя преносими компютри**, съгласно Техническата спецификация на артикулите и Ценовото предложение, неразделна част от настоящия договор. Предметите обект на изработка и доставка ще бъдат наричани по-нататък „**артикули**” или „**стоки**”.

**Чл. 2.** Настоящият договор влиза в сила от момента на неговото сключване до доставяне на цялото заявено количество и приемането му от Възложителя.

**ІI. КАЧЕСТВО НА СТОКИТЕ.**

**Чл. 3.** **ИЗПЪЛНИТЕЛЯТ** се задължава да достави на **ВЪЗЛОЖИТЕЛЯ** *артикулите*, предмет на договора, с качество, отговарящо на заложените параметри в Техническата спецификация и Техническото и Ценовото му предложение, неразделна част от настоящия договор.

**Чл.4.** При констатиране на явни Несъответствия, по смисъла на чл.5, на доставените *артикули*, ВЪЗЛОЖИТЕЛЯТ има право да откаже да подпише приемо-предавателен протокол. В тези случаи, Страните подписват констативен протокол, в който се описват констатираните Несъответствия, съобразно чл. 5. След отстраняване на Несъответствията, Страните подписват двустранен Приемо-предавателен протокол за приемане на доставката.

**Чл.5.** При „Несъответствия“ (явни или скрити дефекти, липси, недостатъци, несъответствия) на *артикулите* с Техническата спецификация, неразделна част от настоящия договор, се прилага някой от следните варианти:

* 1. ИЗПЪЛНИТЕЛЯТ заменя *артикулите* или частта с Несъответствия с такива притежаващи характеристиките в Техническата спецификация, неразделна част от настоящия договор; или
  2. ИЗПЪЛНИТЕЛЯТ отстранява Несъответствието в срок и по ред посочени в констативния протокол по чл. 7, ал. 5.

**Чл. 6.** **ИЗПЪЛНИТЕЛЯТ** е длъжен да осигури опаковка на доставяните стоки, която да ги предпази от повреждане и/или унищожаване по време на транспортирането им, както и по време на тяхното съхранение съгласно техническата спецификация.

**ІІІ. ЦЕНА И УСЛОВИЯ НА ПЛАЩАНЕ**

**Чл. 6.** **(1)** Максималната стойност на договора е до 70 000 (седемдесет хиляди)лв.(*съгласно заложените в документацията за участие прогнозна стойност)* без ДДС.

Цената на един брой преносим компютър е…………………………………………. лева без ДДС.

Цената за 80 броя преносими компютъра е…………………………………………….лева без ДДС.

**(2)** Цените по ал. 1 са съгласно ценовото предложение на **ИЗПЪЛНИТЕЛЯ**, приложение № 3 и са окончателни за срока на изпълнение на договора и не подлежат на промяна, освен в предвидените в закона случаи.

**(3)** Цените включват всички разходи на **ИЗПЪЛНИТЕЛЯ** за изпълнението на настоящия договор, включително разходите за опаковка, транспортни разходи, такси, мита, застраховки и други до мястото за доставка, посочено в чл. 8.

**Чл. 7. (1)** За извършената доставка се съставя двустранен приемо-предавателен протокол, подписан от страните.

**(2)** Цената на артикулите по конкретната заявка подадена на e-mail адрес, съгласно чл. 15 от договора се заплаща от **ВЪЗЛОЖИТЕЛЯ** в срок до 30 (тридесет) дни от подписването на приемо-предавателен протокол за извършената доставка и след получаване на издадена от **ИЗПЪЛНИТЕЛЯ** фактура в която изрично е упоменат номера на договора.

**(3)** Плащане не се извършва в случай, че за Изпълнителя е получена информация от Националната агенция за приходите или Агенция „Митници” за наличието на публични задължения, съгласно Решение на МС № 592/ 21.08.2018 г. В този случай плащането се извършва съгласно указанията на органите на данъчната и митническата администрация.

**(4) ВЪЗЛОЖИТЕЛЯТ** заплаща стойността на доставените стоки в лева, по следната банкова сметка на **ИЗПЪЛНИТЕЛЯ**:

БАНКА: ; BIC:…………… ; IBAN:………………..

**(5)** В случай, че при приемането на доставката се констатиратнесъответствия по чл.5 се съставя констативен протокол, който се подписва и от двете страни.

**ІV. МЯСТО И СРОКОВЕ НА ДОСТАВКА**

**Чл. 8.** **(1)** Артикулите, предмет на доставка по този договор, се доставят на следния адрес на **ВЪЗЛОЖИТЕЛЯ:** гр. София 1113, ул. „Александър Жендов” № 2, Министерство на външните работи – централно управление.

**(2)** Изпълнението на предмета на договора се удостоверява с подписване на двустранни приемо-предавателни протоколи от страните или техни упълномощени представители, в които се описват вида, характеристиките и броя на доставените артикули.

**(3)** Доставените артикули следва да отговарят на описаните технически характеристики предложени от ИЗПЪЛНИТЕЛЯ в Техническото предложение, неразделна част от настоящия договор.

**(4)** Собствеността на устройствата (артикули), обект на договора, преминава върху ВЪЗЛОЖИТЕЛЯ след приемане от длъжностните лица, определени от Възложителя. Рискът от случайно погиване или повреждане на устройства преминава върху ВЪЗЛОЖИТЕЛЯ от момента на приемане на доставката.

**Чл. 9.** Срокът за доставка на артикулите е до 3 (три) дни от подаване на заявката, но не по-късно от 13.05.2019 г.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 10.** **ВЪЗЛОЖИТЕЛЯТ** има право:

1. да изисква от **ИЗПЪЛНИТЕЛЯ** да изпълни възложената доставка качествено и в срок, без отклонение от договореното и без недостатъци;

2. да изисква от **ИЗПЪЛНИТЕЛЯ** замяната на некачествената, непълна или дефектна доставка по реда и в сроковете, определени в този договор;

3. да не приеме и върне на **ИЗПЪЛНИТЕЛЯ** артикули, доставени без опаковка или неотговарящи на някои от посочените от **ВЪЗЛОЖИТЕЛЯ** изисквания.

4. **ВЪЗЛОЖИТЕЛЯТ** има право на заяви цялото количество артикули еднократно.

**Чл. 11.** **ВЪЗЛОЖИТЕЛЯТ** е длъжен:

1. При добросъвестно и точно изпълнение на Договора, да заплати на **ИЗПЪЛНИТЕЛЯ** възнаграждение в размер, при условия и в срокове съгласно настоящия договор.;

2. да приеме доставените му от **ИЗПЪЛНИТЕЛЯ** артикули по реда и при условията на настоящия договор.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 12.** **ИЗПЪЛНИТЕЛЯТ** има право:

1. да получи цената на доставените артикули по реда и при условията на настоящия договор;

2. да изисква от **ВЪЗЛОЖИТЕЛЯ** информация и съдействие, необходими му за качественото извършване на доставките по чл. 1.

**Чл. 13. ИЗПЪЛНИТЕЛЯТ** се задължава:

1. да достави стока, която съответства по количество, качество, описание и опаковка на посоченото в настоящия договор и приложената му;

2. да достави стока, която да съответства на изискванията на Техническата спецификация на артикулите;

3. да осъществи доставката до мястото по чл. 8 за своя сметка;

4. да отстранява за своя сметка допуснатите недостатъци, грешки и установени дефекти в процеса на изпълнението на договора в сроковете по чл. 19;

5. да замени за своя сметка артикули, доставени без опаковка и други изисквания съгласно настоящия договор;

6. да предостави необходимата техническа документация към артикулите, когато такава се предоставя от производителя;

7. да предостави достъп до документите, свързани с изпълнението на настоящия договор, на упълномощените представители на **ВЪЗЛОЖИТЕЛЯ**;

8. да предостави пълните гаранционни условия от производителя на устройства (артикули);

9. предостави хардуер, който отговаря на всички стандарти в Република България относно ергономичност, пожаро-безопасност, норми за безопасност и включване към електрическата мрежа

**VІІ. УВЕДОМЛЕНИЯ МЕЖДУ СТРАНИТЕ. ЛИЦА ЗА КОНТАКТ.**

**Чл. 14.** Уведомленията между страните, в това число и заявките за доставка, се извършват в писмена форма.

**Чл. 15.** Упълномощените лица за изпълнение на дейностите по този договор са, както следва:

1. За ВЪЗЛОЖИТЕЛЯ: Име, длъжност, телефон, факс, e-mail, адрес:

………………………………………………………………………………………………………

1. За ИЗПЪЛНИТЕЛЯ: Име, длъжност, телефон, факс, e-mail, адрес:

………………………………………………………………………………………………………..

**VІІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 16.** **(1)** При подписване на договора **ИЗПЪЛНИТЕЛЯТ** предоставя гаранция за добро изпълнение в размер на …….. (3 % три процента от цената на договора без ДДС).

**(2)** При представяне на банкова гаранция или застраховка, която обезпечава изпълнението чрез покритие на отговорността на изпълнителя , същите трябва да имат срок на валидност най-малко 30 дни след окончателното приемане на изпълнението на договора. Гаранцията, която обезпечава гаранционния срок, следва да е най-малко 30 дни след изтичането му.

**(3)** При точно и пълно изпълнение на договора гаранцията за изпълнение се освобождава (възстановява) при условията на чл. 17.

### (4) ВЪЗЛОЖИТЕЛЯТ може да се удовлетвори от гаранцията в случаите, когато в негова полза е възникнало вземане от неизпълнение на задълженията на ИЗПЪЛНИТЕЛЯ.

**(5)** **ВЪЗЛОЖИТЕЛЯТ** има право да задържи гаранцията за изпълнение**,** ако в хода на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и спорът е отнесен за решаване пред компетентния български съд.

**Чл. 17. (1) ВЪЗЛОЖИТЕЛЯТ** освобождава гаранцията за изпълнение на Договора на етапи и при условия, както следва:

1. частично освобождаване в размер на 2 % (два процента) от стойността на Договора в размер на ………………. (…………………………) лева, в срок от 30 (тридесет) дни, след приемане на доставка на устройствата (артикулите) и подписване на Приемо-предавателния протокол по чл. 19 без забележки, при условие че сумите по гаранцията не са задържани, или не са настъпили условия за задържането им;
2. окончателно освобождаване на остатъчната сума по гаранцията се извършва в срок от 30 (тридесет) дни, след изтичане на гаранционния срок на компютърната техника, при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

**(2)** Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на ал. 1.

**(3)** Възложителят не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.

**(4)** Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

**(5)** Възложителят има право да задържи изцяло или частично гаранцията за изпълнение, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението.

**(6)** Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради непълно или частично изпълнение на задълженията на Изпълнителя.

**Чл. 18.** Обслужването на банковата гаранция, таксите и други плащания по нея, банковите преводи, комисионните, както и поддържането на банковата гаранция за целия период на действие на договора, са за сметка на **ИЗПЪЛНИТЕЛЯ.**

**ІХ. ПРЕДАВАНЕ И ПРИЕМАНЕ НА СТОКИТЕ**

**Чл. 19.** Предаването и приемането на доставката на мястото по чл. 8 се извършва с приемо-предавателен протокол. Протоколът трябва да посочва вида и количеството на доставените артикули. Доставките се извършват в рамките на работното време на **ВЪЗЛОЖИТЕЛЯ**. След окончателното предаване на всички заявени от **ВЪЗЛОЖИТЕЛЯ** артикули и/или изтичане на срока на договора, се съставя окончателен приемо-предавателен протокол подписан от двете страни.

**X. РЕКЛАМАЦИИ.**

**Чл. 20.** В случай че се установят скрити недостатъци и/или дефекти, за които **ИЗПЪЛНИТЕЛЯТ** е бил уведомен, същият е длъжен да ги отстрани или замени стоките/консумативите с нови със същите или по-добри характеристики, ако недостатъкът ги прави негодни за използване по предназначение, в срок до 24 часа от уведомлението.

**Чл. 21.** Всички разходи, свързани с подмяната, транспорта и други на некачествени или дефектни стоки са за сметка на **ИЗПЪЛНИТЕЛЯ**.

**Чл. 22. (1)** Гаранционен период за поддържане и обслужване на устройства (артикули) е ………………….месеца (не по-малко от двадесет и четири месеца). Гаранционните срокове започват да текат от датата на предавателно–приемателния протокол, удостоверяващ изпълнението на договора.

**(2)** В гаранционния период ИЗПЪЛНИТЕЛЯТ осигурява постоянна връзка чрез факс или e-mail за заявяване на техническа помощ от страна на ВЪЗЛОЖИТЕЛЯ.

**(3)** Изпълнителят ще предостави пълните гаранционни условия от производителите на устройства (включително, но не само гаранционни карти и други приложими документи).

**(4)** Всички разходи по време на гаранционното обслужване са за сметка на Изпълнителя.

**ХІ. НЕУСТОЙКИ И ОБЕЗЩЕТЕНИЯ**

**Чл. 23.** Ако **ИЗПЪЛНИТЕЛЯТ** не изпълни възложената доставка или част от нея, или изискванията за нея съгласно договора в установения по договора срок, същият дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка без ДДС, но не повече от 10% (десет процента) от стойността на договора без ДДС.

**Чл. 24.** При забава на доставката, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка без ДДС за всеки просрочен ден, но не повече от 10% (десет процента) от стойността на договора без ДДС.

**Чл. 25.** При забава в плащането **ВЪЗЛОЖИТЕЛЯТ** дължи неустойка в размер на 0.05% от дължимата сума за всеки ден закъснение, но не повече от 3% (три процента) от стойността на договора без ДДС.

**Чл. 26. ВЪЗЛОЖИТЕЛЯТ** има право да прихване дължимите обезщетения и неустойки от сумите, дължими на **ИЗПЪЛНИТЕЛЯ** за доставените артикули, или от гаранцията за изпълнение.

**XII. ДРУГИ УСЛОВИЯ**

**Чл. 27.** Настоящият договор се подписа в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**Чл. 28.** Настоящия договор се прекратява при окончателното му изпълнение; при виновно неизпълнение на задължения от страна на изпълнителя, както и при условията предвидени в него или в приложимото законодателство.

**Чл. 29.** Неразделна част от настоящия Договор са следните приложения:

* Приложение № 1 – Техническа спецификация на **ВЪЗЛОЖИТЕЛЯ**;
* Приложение № 2 – Техническо предложение на **ИЗПЪЛНИТЕЛЯ**;
* Приложение № 3 – Ценово предложение на **ИЗПЪЛНИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**

**МАЯ АНДОНОВА-ГЕНОВА**

**ДИРЕКТОР НА ДИРЕКЦИЯ „УС И МТО”**

**И УПЪЛНОМОЩЕН ВЪЗЛОЖИТЕЛ**

***(съгласно Заповед № 95-00-390 от 21.09.2017 г.***

***на министъра на външните работи)***

**ГЛАВЕН СЧЕТОВОДИТЕЛ :**

**ИСКРА ГРИГОРОВА - ЗОРОВСКА**